Document ID: 32004R0499

Κανονισμός (ΕΚ) αριθ. 499/2004 της Επιτροπής
της 17ης Μαρτίου 2004
για την τροποποίηση του κανονισμού (EΚ) αριθ. 1082/2003 ως προς την προθεσμία και το υπόδειγμα για την υποβολή εκθέσεων στον τομέα των βοοειδών
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (EΚ) αριθ. 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου(1), και ιδίως το άρθρο 10 στοιχείο δ),
Εκτιμώντας τα ακόλουθα:
(1) Ο κανονισμός (EΚ) αριθ. 1082/2003 της Επιτροπής(2) θεσπίζει λεπτομερείς κανόνες για την εφαρμογή του κανονισμού (EΚ) αριθ. 1760/2000 όσον αφορά τους ελάχιστους διενεργητέους ελέγχους στο πλαίσιο του συστήματος αναγνώρισης και καταγραφής των βοοειδών.
(2) Η προθεσμία υποβολής εκθέσεων σχετικά με τους ετήσιους ελέγχους σύμφωνα με τον κανονισμό (EΚ) αριθ. 1082/2003 πρέπει να ευθυγραμμιστεί με την προθεσμία υποβολής εκθέσεων για τις ετήσιες πριμοδοτήσεις σύμφωνα με τον κανονισμό (ΕΚ) αριθ. 2419/2001 της Επιτροπής, της 11ης Δεκεμβρίου 2001, τη θέσπιση λεπτομερών κανόνων εφαρμογής του ολοκληρωμένου συστήματος διαχείρισης και ελέγχου για ορισμένα καθεστώτα κοινοτικών ενισχύσεων που θεσπίστηκαν με τον κανονισμό (ΕΟΚ) αριθ. 3508/92 του Συμβουλίου(3).
(3) Για να εξασφαλίζεται η αποτελεσματική συνεργασία μεταξύ των κρατών μελών και της Επιτροπής όσον αφορά την παρουσίαση στην Επιτροπή των αποτελεσμάτων των ελέγχων στον τομέα των βοοειδών στο πλαίσιο των ετήσιων εκθέσεων που προβλέπονται στο άρθρο 5 παράγραφος 1 του κανονισμού (ΕΚ) αριθ. 1082/2003, είναι σημαντικό να βελτιωθεί το ισχύον υπόδειγμα για τη διαβίβαση αυτών των εκθέσεων, ώστε να αυξηθεί η ικανότητα παροχής πληροφοριών και η συγκρισιμότητα των εν λόγω εκθέσεων.
(4) Επομένως, ο κανονισμός (EΚ) αριθ. 1082/2003 πρέπει να τροποποιηθεί αναλόγως.
(5) Tα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (EΚ) αριθ. 1082/2003 τροποποιείται ως εξής:
1. Στο άρθρο 5 παράγραφος 1 η ημερομηνία "1η Ιουλίου" αντικαθίσταται από την ημερομηνία "31 Aυγούστου".
2. Το παράρτημα I αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 2004.

Labels: 12
0
17
6